
	Nr. 19/23.04.2013



Către:


Federația Română a Jurnaliștilor MEDIASIND




Federația Europeană a Jurnaliștilor




Federația Internațională a Jurnaliștilor


Sindicatul 2002 din Societatea Română de Televiziune, organizaţie cu personalitate juridică, dobândită prin Sentinţa civilă nr. 55/06.09.2002 a Judecătoriei Sector 1, București, afiliată cu drepturi depline la Federația Română a Jurnaliștilor MediaSind, îşi exprimă
PROTESTUL

faţă de măsura abuzivă de desfacere a contractului individual de muncă a dlui Adrian Moise, reprezentantul salariaţilor în Consiliul de Administraţie al Societăţii Române de Radiodifuziune (SRR) şi preşedinte al Sindicatului Unit al Salariaţilor – Radio România, considerând că aceasta se face cu încălcarea gravă a principiilor consfinţite de Constituţia României, de Legea nr. 53/2003 – Codul muncii, de Legea dialogului social nr. 62/2011, precum şi de pactele, tratatele şi convenţiile internaţionale la care România este parte. De asemenea, protestăm şi faţă ruperea sigiliului şi spargerea sediului Sindicatului Unit al Salariaţilor, în data de 22.04.2013.
Sindicatul 2002 din Societatea Română de Televiziune
SE SOLIDARIZEAZĂ

cu vicepreşedintele Federaţiei Române a Jurnaliştilor MediaSind, dl Adrian Moise, membrii de sindicat fiind deplin încredinţaţi de integritatea morală şi de profesionalismul cu care acesta a apărat drepturile şi a promovat interesele de ordin economic, social şi profesional ale salariaţilor, atât în cadrul SRR, în calitate de lider sindical, cât şi în cadrul altor societăţi din mediul public şi cel privat, în virtutea mandatului său de vicepreşedinte al FRJ MediaSind.


Sindicatul 2002 din Societatea Română de Televiziune îl va sprijini pe dl Adrian Moise, susţinând orice acţiune pe care o va întreprinde în vederea soluţionării acestei regretabile situaţii.


Marian Balcan, Preşedinte

Sindicatul 2002 din Societatea Română de Televiziune
